# RÁITEAS UM CHUMHDACH

Is é atá san Fhoras Teanga Thuaidh/Theas Foras na Gaeilge agus Gníomhaireacht na hUltaise. Tá a gcathaoirleach, bord, príomhfheidhmeannach, ardbhainisteoirí agus foireann féin ag an dá ghníomhaireacht. Feidhmíonn Foras na Gaeilge agus Gníomhaireacht na hUltaise ar bhonn uile-oileáin. Is féidir teacht ar aidhmeanna gach gníomhaireachta in Aguisín 1. Ar mhaithe le cosaint leanaí agus cumhdach tá a nduine/daoine teagmhála ainmnithe agus a nduine/daoine sainordaithe féin ag gach gníomhaireacht acu.

Cuireann Foras na Gaeilge agus Gníomhaireacht na hUltaise raon leathan seirbhísí ar fáil, lena n-áirítear maoiniú do ghrúpaí le himeachtaí óige agus imeachtaí eile don phobal a eagrú. Is féidir tagairt don Pholasaí um Chumhdach go coitianta chomh maith mar Polasaí um Chosaint agus Leas Leanaí, ach ar mhaithe le comhsheasmhacht i ngach cuid dár n-eagraíocht leanaimid ar aghaidh ag úsáid an téarma Polasaí um Chumhdach.  Tá an dá théarma mar an gcéanna agus clúdaíonn siad gach gné de chumhdach/cosaint leanaí.

Cuireann doiciméad scríofa ar mheasúnú riosca an Fhorais Teanga in iúl na réimsí riosca fhéideartha dochair, an dóchúlacht go dtarlóidh an riosca, agus tugann sé na doiciméid pholasaí, treorach nó phróisis a theastaíonn leis na rioscaí seo a mhaolú. Rinneadh an Measúnú Riosca ar an 19 Feabhra 2018.

Mar ghníomhaireacht ábhartha faoin Acht um Thús Áite do Leanaí 2015, tá ár ráiteas um chumhdach forbartha de réir riachtanais na reachtaíochta agus Tús Áite do Leanaí: Treoir Náisiúnta, Children Safeguarding: a Guide for Policy, Procedure and Practice de chuid Tusla agus Safeguarding Vulnerable Persons at Risk of Abuse National Policy & Procedures (2014) de chuid an FSS

Is iad na daoine sainordaithe d’Fhoras na Gaeilge: **Seosamh Ó Coinne** agus **Nuala Ní Scolláin**.

Inár bpolasaí um chumhdach tá:

* nósanna imeachta do bhainistiú líomhaintí mí-úsáide nó mí-iompair ag baill foirne/saorálaithe i gcoinne linbh, duine óig nó aosaigh a bhaineann úsáid as ár seirbhísí;
* nósanna imeachta d’earcaíocht shábháilte ball foirne/saorálaithe a oibríonn le leanaí, daoine óga nó aosaigh leochaileacha;
* sceideal oiliúna a leagann amach rochtain ar oiliúint agus ar eolas maidir le cumhdach, lena n-áirítear tarlú dochair a aithint;
* nósanna imeachta le hábhair imní maidir le cosaint nó leas leanaí a thuairisciú d’údaráis reachtúla.

Cuideoidh na polasaithe agus nósanna imeachta seo linn a bheith ag obair lenár mbaill foirne/saorálaithe le caighdeáin chomhaontaithe, chomhsheasmhacha, íosta um chumhdach agus lena chur in iúl a bhfuilimid ag súil leis ó na daoine aonaracha nó eagraíochtaí sin a mhaoinímid a chuireann aon seirbhísí ar fáil do leanaí, daoine óga agus aosaigh leochaileacha le tabhairt faoi riachtanais um chumhdach go héifeachtach. Beidh eagraíochtaí maoinithe faoi réir nósanna imeachta um chomhlíonadh mar a léirítear ina dtairiscint maoinithe.

Creideann an Foras Teanga gur freagracht gach duine é an cumhdach. Buncheart ag gach duine is ea saol a chaitheamh atá saor ó dhochar agus ó mhí-úsáid. Tá ról le himirt ag gach duine a bhíonn i dteagmháil le leanaí, lena dteaghlaigh agus/nó aosaigh leochaileacha. Is fearr a chumhdaítear iad siúd is leochailí nuair atá daoine gairmiúla soiléir faoina bhfuil ag teastáil uathu go haonarach, agus conas is gá dóibh a bheith ag obair le chéile.

Tá polasaithe agus nósanna imeachta forbartha ag an bhForas Teanga agus cuirfidh siad i bhfeidhm iad lena chinntiú go bhfuil gach duine eolach ar agus go nglacann siad lena bhfreagracht maidir lena dualgas cúraim do i leith leanaí, daoine óga agus aosaigh leochaileacha. Féachfaimid lena chinntiú go dtarlaíonn ár seirbhísí agus gníomhaíochtaí i dtimpeallacht mar a bhfuil leanaí, daoine óga agus aosaigh sábháilte ón bhféidearthacht go dtarlóidh aon chineál drochíde.

Tá an polasaí seo infheidhmithe ar gach ball foirne/saorálaí san Fhoras Teanga, lena n-áirítear comhaltaí boird reatha an dá ghníomhaireacht a bhféadfadh teagmháil dhíreach nó neamhdhíreach a bheith acu le leanaí, daoine óga agus/nó aosaigh leochaileacha. Caithfidh baill foirne/saorálaithe bheith feasach ar a ról agus a bhfreagracht an cleachtas cumhdaithe is fearr a ghabháil de láimh. Cuirfidh an Foras Teanga oiliúint chuí ar fáil chun feasacht a thógáil ar shaincheisteanna a bhaineann le mí-úsáid leanaí agus chun baill foirne/saorálaithe a chur ar an eolas maidir lena bheartas, a nósanna imeachta agus a threoirlínte um chumhdach.

Tá an polasaí seo i bhfeidhm taobh le polasaithe agus nósanna imeachta eagraíochtúla eile, lena n-áirítear:

* earcaíocht agus roghnúchán;
* sláinte agus sábháilteacht;
* comhdheiseanna
* oiliúint;
* sceithireacht;
* smacht, casaoid agus achomharc, etc.

Beidh gach polasaí eagraíochtúil ag teacht leis an bpolasaí seo um chumhdach. Cinnteoidh an cur chuige iomlánaíoch seo eagraíocht shábháilte fholláin do bhaill foirne/saorálaithe agus na leanaí, daoine óga agus aosaigh leochaileacha a úsáideann seirbhísí an Fhorais Teanga.

Cuirfear gach duine a bhaineann leis an bhForas Teanga ar an eolas faoin bpolasaí um chumhdach agus na nósanna atá curtha i bhfeidhm chun an chosaint is fearr a thabhairt do leanaí, daoine óga agus/nó aosaigh. Bainfear seo amach tríd an bpolasaí a scaipeadh, oiliúint agus ardú feasachta.

**Caithfear gach teagmhas nó ábhar imní a thuairisciú don duine teagmhála ainmnithe de réir na nósanna imeachta a leagtar amach sa doiciméad seo.**

###### Beidh an ráiteas um chumhdach ar taispeáint go feiceálach in oifigí agus in ionaid, chomh maith leis na rannáin ábhartha ar shuíomh gréasáin an dá ghníomhaireacht. Déantar é a athbhreithniú go hinmheánach ar bhonn bliantúil agus déantar athbhreithniú seachtrach uair amháin gach trí bliana. Déantar leasuithe de réir athruithe sa reachtaíocht agus treoirlínte cleachtais.

Tá an Polasaí agus na Nósanna Imeachta um Chumhdach faofa ag Bord an Fhorais Teanga, Bord Fhoras na Gaeilge agus Bord Ghníomhaireacht na hUltaise.

***An polasaí reatha athbhreithnithe agus ceadaithe Márta 2018***

***Athbhreithniú inmheánach le déanamh Márta 2019***

***Athbhreithniú seachtrach le déanamh Márta 2021***

Is iad daoine teagmhála ainmnithe Fhoras na Gaeilge:

|  |  |  |  |
| --- | --- | --- | --- |
| **Duine teagmhála ainmnithe:** | **Seosamh Ó Coinne** | socoinne@forasnagaeilge.ie | 01 6398400 |
| **Leasduine teagmhála ainmnithe:** | **Nuala Ní Scolláin** | nniscollain@forasnagaeilge.ie | 04890 890970 |